《青野堂石傍植菊花冬日盛开》
明代·郑善夫

青野堂西湖石畔，厓菊花繁明暮年。乾坤正色黄如此，丘壑孤怀尔最贤。

秪许菌芝同远地，不争桃李媚阳天。上林冰雪愁无赖，三径时开向日边。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。